CELEX: 31969R0144
Language: el
Date: 1969-01-25 00:00:00
Title: Κανονισμός (ΕΟΚ) αριθ. 144/69 της Επιτροπής της 25ης Ιανουαρίου 1969 περί συμπληρώσεως του κανονισμού (ΕΟΚ) αριθ. 103/69 «περί ρυθμίσεως των τρόπων εκτελέσεως της μεταφοράς ενός μέρους της παραγωγής ζάχαρης στην επόμενη ζαχαρική περίοδο»

Avis juridique important

|

31969R0144

Κανονισμός (ΕΟΚ) αριθ. 144/69 της Επιτροπής της 25ης Ιανουαρίου 1969 περί συμπληρώσεως του κανονισμού (ΕΟΚ) αριθ. 103/69 «περί ρυθμίσεως των τρόπων εκτελέσεως της μεταφοράς ενός μέρους της παραγωγής ζάχαρης στην επόμενη ζαχαρική περίοδο»  

Επίσημη Εφημερίδα αριθ. L 020 της 27/01/1969 σ. 0006 - 0006 Δανική ειδική έκδοση: Σειρά I Κεφάλαιο 1969(I) σ. 0020  Αγγλική ειδική έκδοση: Σειρά I Κεφάλαιο 1969(I) σ. 0022  Ελληνική ειδική έκδοση: Κεφάλαιο 03 τόμος 4 σ. 0072 

ΚΑΝΟΝΙΣΜΟΣ (ΕΟΚ) αριθ. 144/69 ΤΗΣ ΕΠΙΤΡΟΠΗΣ της 25ης Ιανουαρίου 1969 περί συμπληρώσεως του κανονισμού (ΕΟΚ) αριθ. 103/69 "περί ρυθμίσεως των τρόπων εκτελέσεως της μεταφοράς ενός μέρους της παραγωγής ζάχαρης στην επόμενη ζαχαρική περίοδο"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18 Δεκεμβρίου 1967 περί κοινής οργανώσεως της αγοράς στον τομέα της ζάχαρης(1), όπως τροποποιήθηκε από τον κανονισμό (ΕΟΚ) αριθ. 2100/68(2), και ιδίως το άρθρο 8 παράγραφος 3 και το άρθρο 32 παράγραφος  4,  Εκτιμώντας:  ότι πρέπει ρητώς να ορισθεί ότι η ανακοίνωση που προβλέπει το άρθρο 32 παράγραφος 2 πρώτη περίπτωση του κανονισμού αριθ. 1009/67/ΕΟΚ υποχρεώνει το εργοστάσιο ή η ενδιαφερομένη επιχείρηση ν' αποθηκεύουν τη μεταφερθείσα ποσότητα κατά την περίοδο που  αναφέρεται στην ίδια παράγραφο δεύτερη περίπτωση χωρίς απόδοση των εξόδων αποθηκεύσεως- ότι πρέπει ρητώς να ορισθεί επίσης ότι σε περίπτωση διαθέσεως της ποσότητος αυτής κατά την εν λόγω περίοδο, παρά την υποχρέωση αποθηκεύσεως, δεν αποδίδονται τα έξοδα  αποθηκεύσεως- ότι για ν' αποφευχθεί όπως η διάθεση αυτή αχρηστεύσει το σύστημα της μεταφοράς, πρέπει η εν λόγω ποσότητα να εξακολουθήσει να εμφανίζεται στο λογαριασμό παραγωγής στο πλαίσιο της βασικής ποσοστώσεως της επόμενης ζαχαρικής περιόδου- ότι για  την αποτελεσματικότητα αυτού του συστήματος, πρέπει επίσης να προβλεφθεί ότι η πρόωρη διάθεση συνεπάγεται την είσπραξη της συνεισφοράς στην παραγωγή κατά τη ζαχαρική περίοδο κατά τη διάρκεια της οπoίας παρήχθη η ζάχαρη- ότι τα μέτρα τα προβλεπόμενα από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σακχάρεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το επόμενο άρθρο 4α εισάγεται στον κανονισμό (ΕΟΚ) αριθ. 103/69(3):  "Άρθρο 4α 1. Το εργοστάσιο ή η επιχείρηση υποχρεούται, με την ανακοίνωση στο ενδιαφερόμενο Κράτος μέλος, την προβλεπόμενη στο άρθρο 32 παράγραφος 2 πρώτη περίπτωση του κανονισμού αριθ. 1009/67/ΕΟΚ, ν' αποθηκεύει κατά τη περίοδο που αναφέρεται σ' αυτή την  παράγραφο δεύτερη περίπτωση, την ποσότητα προς μεταφορά.  2. Η ποσότητα για την οποία το εργοστάσιο ή η επιχείρηση δεν τηρεί την υποχρέωση που αναφέρεται στην παράγραφο 1:  α) δεν αποτελεί αντικείμενο αποδόσεως των εξόδων αποθηκεύσεως δυνάμει του άρθρου 8 του κανονισμού αριθ. 1009/67/ΕΟΚ για το μέρος της περιόδου που αναφέρεται στην παράγραφο κατά τη διάρκεια της οποίας αποθηκεύθη αυτή η ποσότητα- β) υπόκειται στη συνεισφορά στην παραγωγή που εφαρμόζεται κατά τη ζαχαρική περίοδο κατά τη διάρκεια της οποίας παρήχθη η ποσότητα αυτή- γ) θεωρείται ότι παρήχθη στο πλαίσιο της βασικής ποσοστώσεως του εργοστασίου ή της συγκεκριμένης επιχειρήσεως, που εφαρμόζεται για τη ζαχαρική περίοδο στην οποία η ποσότητα αυτή έπρεπε να μεταφερθεί."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα στοιχεία και ισχύει άμεσα σε κάθε Κράτος μέλος.  Έγινε στις Βρυξέλλες, την 25η Ιανουαρίου 1969.  Για την Επιτροπή Ο Πρόεδρος Jean REY  (1) ΕΕ αριθ. Ν 308 της 18.12.1967, σ. 1.  (2) ΕΕ αριθ. Ν 309 της 24.12.1968, σ. 4.  (3) ΕΕ αριθ. Ν 14 της 21.1.1969, σ. 9